rejauldu/bengali-wikipedia huggingface dataset:
তামিল রকার্স হলো ২০২২ সালের তামিল ভাষার অপরাধমূলক রোমাঞ্চকর ওয়েব ধারাবাহিক। ধারাবাহিকটির কেন্দ্রবিন্দু তামিল নাড়ুর কুখ্যাত টরেন্ট ওয়েবসাইট তামিল রকার্স এর ফিল্ম পাইরেসি। এটি পরিচালনা করেছেন অরিভাজাগন এবং প্রযোজনা করেছে এভিএম প্রোডাকশন এতে মুখ্য ভূমিকায় অভিনয় করেছেন অরুন বিজয় ও বাণী ভোজন এছাড়াও পার্শ্ব চরিত্রে আরো অনেক রয়েছে।  তামিল ছাড়া হিন্দি, বাংলা তেলুগু, মালয়ালম, কন্নড় এবং মারাঠি ভাষার ডাবিং সহ। ধারাবাহিকটি, ২০২২ সালের ১৯ আগস্টে সনি লিভে মুক্তি পায়।   অভিনয়ে    অরুন বিজয়  বাণী ভোজন – সন্ধ্যা বেনুগোপাল   ঈশ্বর্যা মেনন – কীর্তনা   তরুন কুমার  এমএস ভাস্কর  বিনোদিনী বৈদ্যনাথন – ভানু   বিনোদ সাগর  কুমার নটরাজন  জয়াকুমার  মারিমুথু  শরৎ রবি  কাকা মুট্টাই ভিগ্নেশ  কাকা মুট্টাই রমেশ  গজরাজ  মূর্তি  জনি  বুজ্জি বাবু  অজিত যোশী  হর্ষিতা   পর্বের তালিকা    তথ্যসূত্র    বহিঃসংযোগ      বিষয়শ্রেণী:তামিল ভাষার ওয়েব ধারাবাহিক বিষয়শ্রেণী:২০২২-এ অভিষিক্ত ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক
right|100x100px|নেভাদা মিসমি (আমাজন নদীর উৎপত্তিস্থল) ...পৃথিবীর দ্বিতীয় দীর্ঘতম নদী আমাজনের উৎপত্তি হয়েছে পেরুতে অবস্থিত আন্দিজ পর্বতমালার নেভাদো মিসমি পর্বতশৃঙ্গ থেকে? ...বাংলাদেশের স্বাধীনতা যুদ্ধ চলাকালীন সময়ে বাংলাদেশের শরণার্থীদের সহযোগিতার উদ্দেশ্যে উদ্দেশ্যে আয়োজিত কনসার্ট ফর বাংলাদেশ কনসার্ট ও অন্যান্য অনুসঙ্গ হতে প্রাপ্ত অর্থ সাহায্যের পরিমাণ ছিল প্রায় ২৪৩,৪১৮.৫১ মার্কিন ডলার? ...বাংলাদেশী নাট্যব্যক্তিত্ব সাঈদ আহমদ ১৯৯৩ সালে ফ্রান্সের সর্বোচ্চ সম্মানজনক "লেজিওঁ দনর" পুরস্কার লাভ করেন? right|100px|যমুনাপাড়ে অবস্থিত তাজমহল ...গঙ্গার মতো ভারতের যমুনা নদীও হিন্দুদের কাছে একটি পবিত্র নদী? ...বোতাম সংক্রান্ত মানসিকভীতি ‘কোউমপোউনোফোবিয়া’ নামে পরিচিত?
দ্য ওয়েস্ট কান্ট্রি ড্যামোসেল'স কমপ্লেইন্ট একটি ঐতিহ্যবাহী ইংরেজি বা স্কটিশ ব্যালাড, যা চাইল্ড ব্যালাড সংকলনের অন্তর্ভুক্ত (সংখ্যা ২৯২)।  সারসংক্ষেপ  এক তরুণী তার প্রেমিক উইলিয়ামকে বলে, তাকে বিয়ে করতে অথবা তরবারি দিয়ে হত্যা করতে। উইলিয়াম তাকে বনভূমিতে তার সাথে থাকার ও জীবন উপভোগ করার প্রস্তাব দেয়।  তরুণী তিন মাস উইলিয়ামের সাথে বনভূমিতে কাটায়, কিন্তু দুঃখ-কষ্টে ক্লান্ত হয়ে পড়ে এবং চলে যায়। সে তার বোনের বাড়িতে খাবারের জন্য ফিরে যায়। গেটের সামনে দাঁড়িয়ে সে খাবারের জন্য ভিক্ষা চায় এবং স্বীকার করে যে তার কোনো অহংকার নেই। জবাবে, তার বোন তার শিকারিদের "বন্য হরিণী"কে খুঁজে মেরে ফেলার নির্দেশ দেয়। দীর্ঘ ও কঠিন তাড়া এড়ানোর পর, হতাশাগ্রস্ত তরুণী অবশেষে বনভূমিতে দুটি পাথরের ওপর শুয়ে পড়ে এবং মারা যায়।  উইলিয়াম মৃত তরুণীকে খুঁজে পায়। সে তার মৃত্যুর জন্য বিলাপ করে এবং তাকে একা ফেলে যাওয়ার জন্য অনুশোচনা করে। উইলিয়াম দুঃখ প্রকাশ করে যে তার প্রতি তরুণীর ভালোবাসা তাকে স্বচ্ছল জীবন ছেড়ে যেতে বাধ্য করেছিল। সে এও অনুতাপ প্রকাশ করে যে তরুণী তার বোনের ক্রোধের শিকার হয়েছে, যা আসলে তার (উইলিয়ামের) প্রতি থাকা উচিত ছিল।  উইলিয়াম সিদ্ধান্ত নেয় যে তাকেও মারা যেতে হবে যাতে তারা মৃত্যুর পর একসাথে থাকতে পারে। এক মর্মস্পর্শী আর্তনাদসহ, সে তরুণীর পাশে শুয়ে মৃত্যুবরণ করে। তারপর রবিন পাখিরা তাদের দুজনকে পাতা দিয়ে ঢেকে দেয়।  আরও দেখুন  চাইল্ড ব্যালাডের তালিকা  দ্য নাট-ব্রাউন মেইড  বাহ্যিক সংযোগ দ্য ওয়েস্ট কান্ট্রি ড্যামোসেল'স কমপ্লেইন্ট  বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা বিষয়শ্রেণী:গীতিকার অজানা
ওয়েটিং ফর দ্য মহাত্মা (ইংরেজি: Waiting for the Mahatma) হল ভারতীয় উপন্যাসিক আর. কে. নারায়ণের লেখা একটি ইংরেজি উপন্যাস। এই উপন্যাসটি ১৯৫৫ সালে প্রকাশিত হয়।   কাহিনি সংক্ষেপ  শ্রীরাম একজন উচ্চ বিদ্যালয় স্নাতক। সে তার ঠাকুরমার সঙ্গে দক্ষিণ ভারতের কাল্পনিক শহর মালগুডিতে থাকে। উল্লেখ্য, নারায়ণের অধিকাংশ উপাখ্যানের পটভূমি এই মালগুডি শহরটি। শ্রীরাম ভারতী নামে একটি মেয়েকে ভালোবাসে। মেয়েটি মহাত্মা গান্ধীর ভারত ছাড়ো আন্দোলনে অংশগ্রহণ করে। তার দেখাদেখি শ্রীরামও স্বাধীনতা আন্দোলনে যোগ দেয়। শ্রীরাম ব্রিটিশবিরোধী চরমপন্থী আন্দোলনকারীদের দলে গিয়ে যুক্ত হয়। এর ফলে তার ঠাকুরমা অনেক কষ্ট পান। শ্রীরামকে গ্রামাঞ্চলে লুকিয়ে কাজ করতে হয়। এই সময়কার স্থানীয় বাসিন্দাদের সঙ্গে তার ভুল বোঝাবুঝির ঘটনাগুলি হল উপন্যাসের সেরা হাস্যরসাত্মক উপাদান। কিছুদিন জেলে কাটানোর পর শ্রীরাম ভারতীর সঙ্গে মিলিত হয়। গল্পের শেষ হয় ১৯৪৭ সালে ভারত বিভাজনের বেদনাদায়ক পরিস্থিতিতে উভয়ের বিবাহের প্রস্তুতির মধ্যে দিয়ে।   রচনাশৈলী  ওয়েটিং ফর দ্য মহাত্মা লিখিত হয়েছে নারায়ণের স্নিগ্ধ হাস্যরসাত্মক ভঙ্গিমায়। এই উপন্যাসের একটি স্বতন্ত্র বৈশিষ্ট্য হল, মহাত্মা গান্ধীকে একটি চরিত্র রূপে উপস্থাপনা করা। তার বিপ্লবাত্মক চিন্তাভাবনা ও আচরণ ছিল শহরের প্রাচীনপন্থীদের এবং শ্রীরামের ঠাকুরমার ধ্যানধারণার বিপরীত। সম্ভবত ব্রিটিশ পাঠকের প্রয়োজনীয়তার কথা মনে রেখেই নারায়ণ স্বাধীনতা সংগ্রাম সম্পর্কে দুটি বিপরীতধর্মী চিন্তার অবতারণা করেছেন এই উপন্যাসে। রাজনৈতিক আন্দোলন এই উপন্যাসে শ্রীরাম ও ভারতীর প্রথাবহির্ভূত প্রণয়ের প্রেক্ষাপট। আর এই প্রণয়ের পরিণতি ঘটেছিল দুজনের পারিবারিক বৃত্তের বাইরে।   তথ্যসূত্র   বিষয়শ্রেণী:১৯৫৫-এর উপন্যাস বিষয়শ্রেণী:আর. কে. নারায়ণের উপন্যাস বিষয়শ্রেণী:ভারতের পটভূমিতে উপন্যাস বিষয়শ্রেণী:বিশ্ববিদ্যালয় প্রকাশনা সংস্থা দ্বারা প্রকাশিত বই বিষয়শ্রেণী:মহাত্মা গান্ধীর সাংস্কৃতিক চিত্রায়ণ
সূরা আল লাইল () মুসলমানদের ধর্মীয় গ্রন্থ আল-কুরআনের ৯২ তম সূরা(অধ্যায়), এর আয়াত সংখ্যা ২১টি এবং এর রূকুর সংখ্যা ১টি। লাইল শব্দের অর্থ রাত্রি। আল লাইল সূরাটি মক্কায় অবতীর্ণ হয়েছে।তফসীরে নুরুল কোরআন; মাওলানা মোঃ আমিনুল ইসলাম; ৩০ খন্ডকুরআনঃ বাংলা তর্জমা; শামসুর রহমান ভূঁইয়া তাই এটি মাক্কী সূরা।   মূল বক্তব্য  এ সূরায় বলা হয়েছে মানুষের প্রচেষ্টা বিভিন্ন প্রকারের। তার মাঝে এক প্রকার হল আল্লাহ্‌র প্রতি পরিপূর্ণ বিশ্বাস(ঈমান) স্থাপন করা, আল্লাহ্‌র সন্তুষ্টি লাভ করার উদ্দেশ্যে গরিব দুঃখীদের মাঝে দান খয়রাত করা, উদার হওয়া, মহানুভব হওয়া ইত্যাদি মানবিক গুণাবলী অর্জন করা। আর আরেক প্রকারের প্রচেষ্টা হল সত্যকে অস্বীকার করা, সত্যকে গোপন করা(কুফর), মিথ্যা বলা, আল্লাহ্‌র একত্বে অন্য কাউকে অংশীদার করা(শিরকি কাজ করা), অহংকার করা, কার্পণ্য করা, মানুষের অধিকার নষ্ট করা, জুলুম/অত্যাচার করা ইত্যাদি খারাপ গুণাবলী অর্জন করা। এই সূরায় বলা হয়েছে যারা ইমানদার ও ভাল গুণাবলীর অধিকারী তাদের জন্য সাফল্য অর্জনের পথ সুগম হয়ে যায়। পরকালে তাদের সাফল্য সুনিশ্চিত। অন্যদিকে যারা খারাপ গুণাবলীর অধিকারী- বেঈমান, নাফরমান তাদের জন্য ব্যর্থতা আর পরকালের জীবনে থাকবে অবধারিত শাস্তি।তফসীরে নূরুল কোরআন; মাওলানা মোঃ আমিনুল ইসলাম। ৩০ তম খণ্ড।   আয়াতসমূহ  শুরু করছি আল্লাহর নামে যিনি পরম করুণাময়, অতি দয়ালু।  শপথ রাত্রির, যখন সে আচ্ছন্ন করে,   শপথ দিনের, যখন সে আলোকিত হয়   এবং তার, যিনি নর ও নারী সৃষ্টি করেছেন,   নিশ্চয় তোমাদের কর্ম প্রচেষ্টা বিভিন্ন ধরনের।   অতএব, যে দান করে এবং খোদাভীরু হয়,   এবং উত্তম বিষয়কে সত্য মনে করে,   আমি তাকে সুখের বিষয়ের জন্যে সহজ পথ দান করব।   আর যে কৃপণতা করে ও বেপরওয়া হয়   এবং উত্তম বিষয়কে মিথ্যা মনে করে,   আমি তাকে কষ্টের বিষয়ের জন্যে সহজ পথ দান করব।   যখন সে অধঃপতিত হবে, তখন তার সম্পদ তার কোনই কাজে আসবে না।   আমার দায়িত্ব পথ প্রদর্শন করা।   আর আমি মালিক ইহকালের ও পরকালের।   অতএব, আমি তোমাদেরকে প্রজ্বলিত অগ্নি সম্পর্কে সতর্ক করে দিয়েছি।   এতে নিতান্ত হতভাগ্য ব্যক্তিই প্রবেশ করবে,   যে মিথ্যারোপ করে ও মুখ ফিরিয়ে নেয়।   এ থেকে দূরে রাখা হবে খোদাভীরু ব্যক্তিকে,   যে আত্নশুদ্ধির জন্যে তার ধন-সম্পদ দান করে।   এবং তার উপর কারও কোন প্রতিদানযোগ্য অনুগ্রহ থাকে না।   তার মহান পালনকর্তার সন্তুষ্টি অন্বেষণ ব্যতীত।   সে সত্বরই সন্তুষ্টি লাভ করবে।   স্বপ্নের তাবীর  যে ব্যক্তি স্বপ্নে দেখে যে সে এই সূরা পাঠ করছে সে অভাবগ্রস্ত হবে না, এমতাবস্থায় তার কর্তব্য হবে নিদ্রাভঙ্গ হলেই উঠে তাহাজ্জুদের নামায আদায় করা। আল্লামা ইবনে সীরীনের স্বপ্নের তাবীর নামক কিতাবে(বইতে) উল্লেখ আছে যে ব্যক্তি স্বপ্নে সূরা আল-লাইল পড়তে দেখবে তার রাত্রি জাগরণের তাওফীক হবে এবং মান-মর্যাদাহানী হতে বেঁচে থাকবে। ইমাম ইবনে সীরীনের স্বপ্নের তা'বীর; অনুবাদ: মাওলানা মুহাম্মদ সিরাজুল ইসলাম   তথ্যসূত্র    বহিঃসংযোগ   বিষয়শ্রেণী:সূরা
সিঁথি সাহা একজন বাংলাদেশী গায়িকা। প্রজাপতি (২০১১) ছবিতে  ফেরদৌস ওয়াহিদের সাথে তিনি গান করেছেন । তিনি ঠাকুর গান, লোক এবং চলচ্চিত্রের গানও গান করেন। তিনি চার স্টুডিও অ্যালবাম তৈরি করেছেন।    প্রথম জীবন  সিঁথি সাহা তার মায়ের কাছ থেকে সংগীত শিখেছেন। শিথির পরামর্শদাতা হলেন অশোক সাহা ও মরহুম ওহাইদুল হক। তিনি ছায়ানট এবং শমলন পরিষদ থেকে শাস্ত্রীয়, লোক এবং আধুনিক গানের সংগীত শিখেছিলেন। রবীন্দ্র সংগীতের জন্য দেওয়া চারটি জাতীয় পুরস্কার সহ তিনি সে বছরে ১০০ এরও বেশি পুরস্কার জিতেছেন।    পেশা  ২০০৫ সালে, সিঁথি সাহার রবীন্দ্রনাথ ঠাকুরের গানের সংকলন কিছু বলবো বলে  অ্যালবামটি দিয়ে আত্মপ্রকাশ ঘটে। এটি জনপ্রিয়তা অর্জন করেছিল। ২০০৯ সালে, তিনি তার দ্বিতীয় অ্যালবাম কল্পনা প্রকাশ করেছিলেন, এতে ১২ টি গান রয়েছে। তিনি তার প্রথম একক এবং তৃতীয় সামগ্রিক অ্যালবাম গল্প পাতায় দিয়ে জাতীয় স্বীকৃতি পেয়েছিলেন। ২০১৫ সালে, তিনি তার চতুর্থ অ্যালবাম মন বালিকা প্রকাশ করেছিলেন। ১৩ ই মার্চ, ২০১৬-এ, তাকে বাংলা সংগীতে অবদানের জন্য নিউজিল্যান্ডের অকল্যান্ডে অনুষ্ঠিত ইন্দো-বাংলাদেশ সাংস্কৃতিক উৎসবে একটি বিশেষ সম্মাননা দেওয়া হয়েছিল।    ডিস্কোগ্রাফি    কিছু বলবো বলে (২০০৫)   কল্পনা (২০০৯)   গল্প পাতায় (২০১১)   মন বালিকা (২০১৫)    তোর লাইগা (২০২৫)    চলচ্চিত্রের তালিকা    প্রজাপতি ( ফেরদৌস ওয়াহিদের সাথে 'টাকা' গান)   পুরস্কার    বাংলাদেশ জাতীয় পুরস্কার - সেরা রবি ঠাকুরের গায়িকা (৪ বার)   ভারত-বাংলাদেশ সাংস্কৃতিক উৎসব, ২০১৬ এ বিশেষ সম্মান    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী লোকশিল্পী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী হিন্দু বিষয়শ্রেণী:২১শ শতাব্দীর বাংলাদেশী সঙ্গীতশিল্পী
ননঞ্জনগুদ(কন্নড়ঃನಂಜನಗೂಡು)  দক্ষিণ ভারতের একটি অন্যতম তীর্থ ক্ষেত্র। নাঞ্জাঙ্গুর  দক্ষিণের কাশী বলে পরিচিত কারণ এখানে রয়েছে প্রচুর মন্দির। এ সকল মন্দিরের মধ্যে ইতিহাস ঐতিহ্য শিল্পকলা সব কিছু মিলিয়ে অনন্য মন্দির শ্রীকান্তেশ্বরা মন্দির। এটি একটি শিব মন্দির। এমন্দিরটি নাঞ্জুগুরেশ্বর মন্দির বলেও পরিচিত।   কিংবদন্তি   নাঞ্জু (ನಂಜು) একটি কন্নড় শব্দ যার অর্থ বিষ। আর নাঞ্জুগুরেশ্বরা (ನಂಜುಂಡೇಶ್ವ)Nanjangud" অর্থ বিষের রাজা (হলাহল)। সমুদ্র মন্থনের সময় মহাদেব বিষ পান করে নীলকণ্ঠ রূপ ধারণ করেন। সেখান থেকেই এ নামটি এসেছে।Sri Srikanteshwara Temple in Nanjangud.InfSri Srikanteshwara Temple in Nanjangud.Info এভাবেই এ শহরের নাম হয় নাঞ্জুগুড় বা মাহাদেবের বাসস্থান।Architecture of Karnataka#Nanjangud Temple এ শহরটি কপিলা নদীর তীরে অবস্থিত।Tourism page in Nanjangud Town Municipal Council   ইতিহাস  বর্তমানের মন্দিরটি গঙ্গা রাজা নির্মাণ করেন নবমশতকে। বলা হয় এ মন্দিরে গৌতম বুদ্ধ কিছুদিন ছিলেন এবং এখানে একটি শিব লিঙ্গ স্থাপন করেন। এ মন্দিরটিকে হাকিম নাঞ্জুগুরাও বলা হয়। কারণ এ মন্দিরে পূজা দিয়ে বাদশাহ টিপু সুলতান এবং তার পিতা হায়দার আলী তাদের নিজেদের খুব প্রিয় দুটি মুমূর্ষু- হাতির প্রাণ ফিরে পান।   প্রধান উৎসব  এ মন্দিরের সব থেকে বড় উৎসব রথ যাত্রা। স্থানীয় ভাবে একে বলা হয় জাদ্দাজাঠরে এবং চিক্কারা জাঠরে। এদিন মহাদেব,পার্বতী,গণেশ,সুব্রামানিয়া, চণ্ডীকেশ্বরা পাঁচটি রথে নিয়ে পূজা করা হয়। হাজার হাজার ভক্ত সমাবেশ হন এবং শহরের রাস্তায় তারা দড়ি দিয়ে রথ টেনে নিয়ে যান।   তথ্যসূত্র   বিষয়শ্রেণী:শিব মন্দির বিষয়শ্রেণী:কর্ণাটকের শিব মন্দির
দোয়া কুনুত () বিতর সালাতে আল্লাহর রাসুল (সাঃ) মাঝে মাঝে দোয়া কুনুত পাঠ করতেন। এক/তিন/পাঁচ/সাত/এগারো রাকাত বিতর সালাতের শেষ রাকাতে রুকুতে যাওয়ার আগে বা রুকু থেকে উঠে দুই হাত তুলে বা বেধে দোয়া কুনুত পাঠ করতে হয়।   দোয়া  দোয়া কুনুত হিসেবে এই দোয়াটি সর্বাধিক প্রচলিত:  পাঠ  অনেকে নিম্নোক্ত দোয়াটিও পড়ে থাকেন:   পাঠ   ইতিহাস আহমদ বিন হাম্বল, মুহাম্মাদ ইবনে ইসা আত-তিরমিজি এবং আবু দাউদের বর্ণনা থেকে জানা যায় হাসান ইবনে আলী রাঃ এই দোয়াটি মুহাম্মাদের (সা.) কাছ থেকে শিখেছিলেন। দাউদ আরো বলেছেন যখন মুসলমানদের উপর কোন বিপদ অথবা বিপর্যয় আসতো তখন মুহাম্মদ (সা.) দোয়া কুনুত পড়তেন। "আল্লাহুম্মা ইন্না নাস্তাঈনুকা, ওয়া নাস্তাগফিরুকা রয়েছে" (মুসান্নাফ ইবনে আবী শাইবা (৬৯৬৫))   দোয়া কুনুত এর ফজিলত  দোয়া কুনুত অত্যন্ত ফজিলতপূর্ণ একটি আমল। প্রত্যেক মুসল্লিরই বিতর নামাজে এই দোয়া পড়তে হয়। এতে ওয়াজিব পালন করার সওয়াব পাওয়া যায়। পাশাপাশি এর আরও বেশ কিছু ফজিলত রয়েছে। যেমন-   মহান আল্লাহ তায়ালা নামাজের অভ্যন্তরিন দোয়া কবুল করেন। দোয়াটির মাধ্যমে আমরা নামাজের অভ্যন্তরে আল্লাহ তাআলার কাছে দোয়া চাইতে পারি।  যখন বান্দা মন থেকে আল্লাহ তায়ালাকে ভালোবেসে নামাজে দাড়িয়ে দোয়াটি পড়ে তখন দয়ালু মহান আল্লাহ তা কবুল করে নেন।  দোয়া কুনুত নির্ধারিত ও সীমাবদ্ধ দোয়া নয়, তাই আল্লাহর কাছে নিজের প্রয়োজনের কথা ব্যক্ত করা যায়।  মুসলিমদের উপর যখন কোনো বিপদ আসতো তখন হযরত মুহাম্মদ (সাঃ) দোয়াটি পড়তেন। (মুসান্নাফ ইবনে আবি শায়বাহ-৬৯৬৫)   তাই বিতর সালাতে দোয়া কুনুত বাংলা উচ্চারণ ও অর্থসহ বুঝে পড়া অত্যন্ত ফজিলত পূর্ণ।   আরও দেখুন   বিতর নামাজ   তথ্যসূত্র   বিষয়শ্রেণী:আরবি শব্দ ও বাক্যাংশ বিষয়শ্রেণী:নামাজ বিষয়শ্রেণী:নামাজের পরিভাষা
কায়সার () হল সিজার নামের আরবি সংস্করণ এবং এটি আরবে একটি নাম হিসাবে ব্যবহৃত হয়। প্রাচীন রোমান সম্রাট এবং আধুনিক রোমান সাম্রাজ্যের তথা বাইজেন্টাইন সম্রাটদেরকে আরব এবং পারস্যের লোকেরা কায়সার-ই-রুম (রোমের সিজার) নামে ডাকত। ২৯ মে, ১৪৫৩ সালে কনস্টান্টিনোপল তথা আধুনিক ইস্তাম্বুল জয় করার পর সুলতান মেহমেদ আলফাতিহ কায়সার-ই-রোম উপাধি গ্রহণ করেন। তার পরবর্তী অন্যান্য উসমানী খলিফাগণও উক্ত উপাধী ধারণ করেন।  বহিঃসংযোগ  Captive Roman emperor before the Persian Shahanshah Shapur II.  বিষয়শ্রেণী:রাজকীয় খেতাবাদি
ওয়ারী থানা বাংলাদেশের ঢাকা বিভাগের আওতাভুক্ত ঢাকা জেলার একটি প্রশাসনিক এলাকা বা থানা। এটি ঢাকা মেট্রোপলিটন পুলিশের আওতাভুক্ত। তদারকি কর্মকর্তা হচ্ছেন ডিসি ওয়ারী জোন এবং এসি ওয়ারী জোন। এই থানাটি ঢাকা দক্ষিণ সিটি করপোরেশনের (ডিএসসিসি) ৪১ নম্বর ওয়ার্ডের আওতাধীন।   অবস্থান  টিপু সুলতান সড়কের আব্দুর রহমান কমিউনিটি সেন্টারের ৩য় ও ৪র্থ তলায় এ থানার কার্যক্রম চালু করা হয়েছে। ১ দশমিক ৮০ বর্গকিলোমিটার এলাকা নিয়ে গড়ে উঠেছে নতুন থানা ওয়ারী। ৩/১, হাটখোলা রোড, ঢাকা। টিকাটুলি থেকে হাটখোলা যাওয়ার পথে রাজধানী মার্কেটের পশ্চিম পাশে ডিসি ওয়ারীর অফিসটি অবস্থিত।   সীমানা  উত্তরে গোপীবাগ কাঁচাবাজার হয়ে কিশোরগঞ্জ বাসস্ট্যান্ড ও হোমিওপ্যাথিক মেডিকেল কলেজ। দক্ষিণে রায়সাহেব বাজার হয়ে ধোলাইখাল রাস্তা। পূর্বে দয়াদঞ্জ রেল ক্রসিংয়ের মাঝের রাস্তা হয়ে স্বামীবাগ রেলক্রোসিং এবং পশ্চিমে নবাবপুর রোড হয়ে রায়সাহেব বাজার ক্রসিং পর্যন্ত থানার সীমানা নির্ধারন করা হয়েছে।   ইতিহাস  ১৮৮৪ সালে ঢাকার ম্যাজিস্ট্রেট ছিলেন ওয়্যার। তার নামানুসারে ঢাকা শহরের তৎকালীন উপকণ্ঠ এলাকাটি পরিচিত হয়ে উঠেছিল উয়ারী হিসেবে। ১৮৮০ এর দশকে ওয়ারীর সাত শ এক সরকারি খাসজমিতে চাকরিজীবীদের জন্য আবাসিক এলাকা গড়ে তোলে ইংরেজ সরকার। বর্তমানে ওয়ারী বলতে একটি অভিজাত এলাকাকে বোঝায়। ৩ এপ্রিল ২০১২ সাল ঢাকার ৪২তম থানা হিসেবে ওয়ারী থানার কার্যক্রম শুরু হয়। ওয়ারী বিভাগের সূত্রাপুর থানাকে ভেঙ্গে এই থানা গঠন করা হয়।   অন্তর্ভুক্ত এলাকা    টিপু সুলতান রোড (উত্তর অংশ)  র‍্যাংকিং স্ট্রিট  লারমিনি স্ট্রিট  নবাব স্ট্রিট  হেয়ার স্ট্রিট  ওয়্যার স্ট্রিট  যুগীনগর লেন  জয়কালী মন্দির রোড  লালমোহন সাহা স্ট্রিট  ভজহরি সাহা স্ট্রিট  মদন মোহন বসাক রোড  পদ্মনিধি লেন  হরি স্ট্রিট ল্যান্ড  অকসেন লেন  নারিন্দা রোড  গোয়ালঘাট লেন   চিত্রশালা    আরও দেখুন    শাহ আলী থানা  সবুজবাগ থানা  মতিঝিল থানা   তথ্যসূত্র   বিষয়শ্রেণী:ঢাকা জেলার থানা বিষয়শ্রেণী:মেট্রোপলিটন পুলিশ বিষয়শ্রেণী:পুরান ঢাকা
কুমিরা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে কুমিরা রেলওয়ে স্টেশন তৈরি করা হয়।  পরিষেবা কুমিরা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
২০০৯ গ্রেগরীয় বর্ষপঞ্জীর একটি সাধারণ বছর যা বৃহস্পতিবার দিয়ে শুরু হয়েছে।  ২০০৯ সালকে মনোনীত করেছে:  আন্তর্জাতিক জ্যোতির্বিজ্ঞান বর্ষ  আন্তর্জাতিক প্রাকৃতিক তন্তু বর্ষ  আন্তর্জাতিক সমঝোতা বর্ষ  আন্তর্জাতিক গরিলা বর্ষ (ইউএনইপি ও ইউনেস্কো)   ঘটনাবলী   জানুয়ারি  right|thumb|250px|২০০৮-২০০৯Iইসরাইল-গাঁজা দন্দ্ব  ৭ই জানুয়ারি - রাশিয়া ইউক্রেনের মধ্য দিয়ে ইউরোপে পাইপ লাইনে গ্যাস সরবরাহ বন্ধ করে দেয়।  ২০শে জানুয়ারি - মার্কিন যুক্তরাষ্ট্রের ৪৪তম রাষ্ট্রপতি হিসেবে বারাক ওবামার দায়িত্বগ্রহণ।  ২৬শে জানুয়ারি - আইসল্যান্ডীয় সরকার এবং ব্যাঙ্কিং ব্যবস্থায় ধস নামে এবং সে দেশের প্রধানমন্ত্রী দ্রুত পদত্যাগ করেন।   ফ্রেব্রুয়ারি   ৮ই ফেব্রুয়ারি - তালেবান একটি ভিডিও টেপ প্রকাশ করে এবং জানায় যে কয়েক মাস আগে তারা পোল্যান্ডের এক ভূবিজ্ঞানীকে শিরশ্ছেদ করে হত্যা করেছে।  ২৬ ফেব্রুয়ারি - বিডিআর জওয়ানদের বিদ্রোহ  মহাপরিচালক শাকিল বেঁচে নেই। প্রথম আলো থেকে প্রাপ্ত ।  বিডিআর জওয়ানদের সাধারণ ক্ষমা,  ।  -প্রতিমন্ত্রী জাহাঙ্গীর কবির নানক সংসদকে বিডিআর ঘটনার বিষয়ে না জানানোর সমালোচনা ,  ।   মার্চ  রবিবার, মার্চ 01, 2009 - হামাস যদি অস্ত্র ত্যাগ করে, তাহলে ফাতাহর সাথে তাদের বিরোধ মিটবে কিনা তা নির্ভর করে বিভিন্ন রাজনৈতিক ও সামাজিক প্রেক্ষাপটের উপর। হামাস এবং ফাতাহর মধ্যে দীর্ঘদিনের রাজনৈতিক ও আদর্শগত বিরোধ রয়েছে।   এপ্রিল   মে   ২৫শে মে - বাংলাদেশে প্রলংকারী ঘূর্ণিঝড় আইলা আঘাত হানে,যার ফলে ৩৩০ জন মানুষ মারা যায় ও ৮২০৮ জন নিখোঁজ হয়।   জুন   জুলাই   আগস্ট   সেপ্টেম্বর   অক্টোবর   নভেম্বর   ডিসেম্বর   জন্ম  জানুয়ারি-মার্চ  ২৭ জানুয়ারি - কায়রান কাজী, বাংলাদেশী-আমেরিকান সফটওয়্যার ইঞ্জিনিয়ার  ৫ ফেব্রুয়ারি - অভিমন্যু মিশ্র, মার্কিন দাবা গ্র্যান্ডমাস্টার এপ্রিল-জুন  ৭ জুন - বানা আল-আবেদ, সিরিয়ান শিশুকন্যা জুলাই-সেপ্টেম্বর অক্টোবর-ডিসেম্বর   মৃত্যু  জানুয়ারি-মার্চ  ৬ ফেব্রুয়ারি - জেমস হোয়াইটমোর, মার্কিন চলচ্চিত্র, মঞ্চ ও টেলিভিশন অভিনেতা। (জ. ১৯২১)  এপ্রিল-জুন  ৯ মে - এম এ ওয়াজেদ মিয়া, বাংলাদেশি পরমাণুবিজ্ঞানী ও বঙ্গবন্ধুত জামাতা। (জ. ১৯৪২)  ২৫ জুন - মাইকেল জ্যাকসন, মার্কিন সঙ্গীতশিল্পী। (জ. ১৯৫৮)  জুলাই-সেপ্টেম্বর  ৮ সেপ্টেম্বর - অউ নিলস বোর, নোবেল বিজয়ী ডেনীয় পদার্থবিজ্ঞানী। (জ. ১৯২২)   ১২ সেপ্টেম্বর - নরম্যান বোরলাউগ, নোবেল বিজয়ী মার্কিন কৃষিবিজ্ঞানী। (জ. ১৯১৪)  অক্টোবর-ডিসেম্বর  ৮ নভেম্বর - ভিতালি গিঞ্জবার্গ, নোবেল বিজয়ী রাশিয়ান পদার্থবিজ্ঞানী। (জ. ১৯১৬)  ১৩ ডিসেম্বর - পল স্যামুয়েলসন, নোবেল বিজয়ী মার্কিন অর্থনীতিবিদ। (জ. ১৯১৫)  ২১ ডিসেম্বর - এডুইন জি ক্রেবস, নোবেল বিজয়ী মার্কিন প্রাণরসায়নবিদ। (জ. ১৯১৮)   নোবেল পুরস্কার  right|100px  পদার্থবিদ্যা - চার্লস কে. কাও, উইলার্ড বয়েল ও জর্জ এলউড স্মিথ  রসায়ন - আডা ইয়োনাথ, ভেঙ্কটরমন রামকৃষ্ণান ও থমাস এ. স্টিত্‌জ  চিকিত্সাবিদ্যা - এলিজাবেথ ব্ল্যাকবার্ন, ক্যারল গ্রেইডার‌ ও জ্যাক সজটাক  সাহিত্য – হের্টা মুলার  শান্তি - বারাক ওবামা  অর্থনীতি - এলিনর অস্ট্রম ও অলিভার উইলিয়ামসন  তথ্যসূত্র  বিষয়শ্রেণী:২০০৯
তিস্তা রেল সেতু বাংলাদেশের রংপুর জেলার একটি পুরাতন রেলসেতু। রেলসেতু হিসেবে তৈরি করা হলেও ১৯৭৮ সালের ৪ মার্চ থেকে যান চলাচলের জন্য খুলে দেওয়া হয়। ২০১২ সালে এই সেতুর পাশে তিস্তা সড়ক সেতু তৈরি করা হলে তিস্তা রেল সেতুতে যান চলাচল বন্ধ করে দেওয়া হয়। শুধু রেল চলাচলের জন্য বর্তমানে সেতুটি ব্যবহৃত হয়ে আসছে।  অবস্থান তিস্তা রেল সেতুর উত্তর অংশ লালমনিরহাট সদর উপজেলা ও দক্ষিণ অংশ রংপুর জেলার কাউনিয়া উপজেলার সীমান্তে অবস্থিত।  ইতিহাস নর্দান বেঙ্গল স্টেট রেলওয়ে কোম্পানি ১৮৫৩ খ্রিষ্টাব্দে ব্রিটিশ ভারতে প্রথম রেলওয়ে সার্ভিস চালু করে। এর পর ১৮৭৮ খ্রিষ্টাব্দে রংপুর অঞ্চলে ব্যবসা বাণিজ্যের প্রসার  এবং সে সময়ে  দুর্ভিক্ষকালীন সাহায্য-সহযোগিতা প্রদানের জন্য তৎকালীন নদীয়া জেলার পোড়াদহ হতে পাবর্তীপুর হয়ে উত্তরে সদ্য রংপুর থেকে পৃথক হওয়া জলপাইগুড়ি জেলা এবং পার্বতীপুর থেকে রংপুর শহর পর্যন্ত রেলপথ সম্প্রসারণের কার্যক্রম বাস্তবায়ন হয়। ১৮৭৯ কাউনিয়া পর্যন্ত সম্প্রসারিত হয়। পরে তা লালমনিরহাট হয়ে রংপুরের  সাথে আসামের সরাসরি  রেলযোগ যুক্ত করা হয়। এ সময় তিস্তা নদীর উপর সেতু নির্মাণ সম্ভব না হওয়ায় নদী পারাপারের জন্য বাষ্পীয় ইঞ্জিনযুক্ত ফেরীর ব্যবস্থা করা হয়। অতঃপর ১৮৯৯- ১৯০০ খ্রিষ্টাব্দে রংপুর জেলার মাহীগঞ্জ থানার অন্তর্গত  তিস্তা নদীর উপর রেলওয়ে সেতুটি নির্মিত হয়। ১৯৭১ খ্রিষ্টাব্দের স্বাধীনতা যুদ্ধের সময় সেতুটি ক্ষতিগ্রস্ত হলে অন্য একটি সেতু থেকে স্প্যান, গার্ডার ও অন্যান্য সরঞ্জামাদি সংগ্রহ করে ১৯৭২ খ্রিষ্টাব্দে তা মেরামত করা হয়। অনেকদিন পর্যন্ত সেতুটি কেবলমাত্র রেল যোগাযোগের জন্য ব্যবহৃত হতো। সড়ক যোগাযোগের জন্য বিকল্প একটি সেতু নির্মাণ অত্যন্ত ব্যয়বহুল হবে বলে এর উপর দিয়ে সড়ক যোগাযোগ চালুর সম্ভাব্যতা ও উপযুক্ততা যাচাইয়ের পর ১৯৭৮ খ্রিষ্টাব্দের ৪ মার্চ আনুষ্ঠানিক ভাবে সেতুটির উপর দিয়ে রেলওয়ের পাশাপাশি সড়ক যোগাযোগ শুরু হয় । তখন থেকে তিস্তা রেলওয়ে সেতুর উপর দিয়ে রেল ও সড়ক উভয় যোগাযোগ-ই অব্যাহত রয়েছে। সেতুটি লালমনিরহাট ও কুড়িগ্রাম জেলার সাথে রংপুর সহ অন্যান্য জেলার সংযোগ রক্ষাকারী হিসেবে অদ্যাবধি গুরত্বপূর্ণ ভূমিকা রেখে চলেছে।  বর্তমান অবস্থা তিস্তা রেল সেতুটির বয়স ১২৩ বছর পার হয়ে যাওয়ায় বর্তমানে সেতুটি ঝুঁকিপূর্ণ হয়ে গেছে। বর্তমানে শুধুমাত্র রেল সেতু হিসেবে ব্যাবহৃত হচ্ছে।  পরিষেবা তিস্তা রেল সেতু দিয়ে যেসকল ট্রেন চলাচল করে নিম্নে তা উল্লেখ করা হলো: কুড়িগ্রাম এক্সপ্রেস লালমনি এক্সপ্রেস করতোয়া এক্সপ্রেস বুড়িমারী এক্সপ্রেস রংপুর এক্সপ্রেস লালমনি কমিউটার বুড়িমারী কমিউটার পার্বতীপুর কমিউটার রংপুর কমিউটার বগুড়া এক্সপ্রেস দিনাজপুর কমিউটার পদ্মরাগ এক্সপ্রেস রমনা লোকাল সহ আরো বেশ কিছু লোকাল ট্রেন।  সম্পর্কিত নিবন্ধ কাউনিয়া রেলওয়ে স্টেশন তিস্তা রেলওয়ে স্টেশন  তথ্যসূত্র   বহিঃসংযোগ   বিষয়শ্রেণী:বাংলাদেশের রেল সেতু বিষয়শ্রেণী:রংপুর জেলা বিষয়শ্রেণী:লালমনিরহাট জেলা বিষয়শ্রেণী:তিস্তায় নির্মিত সেতু বিষয়শ্রেণী:তিস্তা অতিক্রমকারী সেতু বিষয়শ্রেণী:লালমনিরহাট জেলার সেতু বিষয়শ্রেণী:রংপুর জেলার সেতু বিষয়শ্রেণী:সড়ক-রেল সেতু
রুট্‌স: দ্য সাগা অফ অ্যান অ্যামেরিকান ফ্যামিলি (Roots: The Saga of an American Family, বঙ্গানুবাদ: শিকড়ের সন্ধানে) আমেরিকান মার্কিন লেখক অ্যালেক্স হেলি রচিত একটি আত্মজীবনীমূলক উপন্যাস।   "রুট্‌স"-এর চরিত্রসমূহ   কুন্টা কিন্টে – original protagonist: a young man of the মানডিনকা জনগণ, grows up in গাম্বিয়া before being captured and enslaved. আমেরিকায় "টবি" নামে পরিচিত হন।  জন ওয়ালার – ইনি কুন্টাকে কিনে নেন  ড. উইলিয়াম ওয়ালার – ঔষধ এবং জনস ভাইয়ের ডাক্তার: তার থেকে সরে কুন্টা ক্রয়  বেল ওয়ালার – cook to the doctor who Kinte marries  কিজি ওয়ালার– Kinte এবং বেল কন্যা  মিসি – ডঃ ওয়ালার ভাগ্নী  টম লি – slave owner in North Carolina to whom Kizzy is sold  জর্জ লি – son to Kizzy and her brutal new owner, he is called "Chicken George"  ম্যাটিলডা – who George marries  টম হার্ভে – চিকেন জর্জ এবং মাটিল্ডা পুত্র  সিনথিয়া – the youngest of Tom and Irene's eight children (grand daughter of Chicken George)  বার্থা – সিনথিয়া সন্তান ; অ্যালেক্স হেলেয় এর মা  সাইমন আলেকজান্ডার হেলি – কর্নেল বিশ্ববিদ্যালয় professor and husband of Bertha; father of Alex Haley  অ্যালেক্স হেলি – বইটির লেখক যিনি বইয়ের শেষ ৩০ পৃষ্ঠায় মূল চরিত্র ছিলেন। এই চরিত্র কুন্টা কিন্টের ষষ্ঠ উত্তরপুরুষ   প্রকাশনার বিস্তারিত তথ্য   ১৯৭৬, USA, Doubleday Books (), Pub date 12 September 1976, hardback (First edition)  ১৯৭৭, UK, Hutchinson (), Pub date ? April 1977, hardback   ১৯৭৮, UK, Picador (), Pub date 14 April 1978, paperback  ১৯৮০, USA, Bantam Books (), Pub date ? November 1980, paperback (Teacher's guide)  ১৯৮২, UK, GK Hall (), Pub date ? December 1982, hardback   ১৯৮৫, USA, Vintage (), Pub date ? May 1985, paperback  ১৯৯২, USA, Bantam Doubleday Dell (), Pub date 31 December 1992, paperback  ১৯৯৪, USA, Vintage (), Pub date 21 January 1994, paperback  ১৯৯৯, USA, Rebound by Sagebrush (), Pub date ? October 1999, hardback (Library edition)  ২০০০, USA, Wings (), Pub date ? September 2000, hardback   ২০০৬, USA, Buccaneer Books (), Pub date 30 August 2006, hardback   বঙ্গানুবাদ  সম্প্রতি বইটির বাংলা অনুবাদ প্রকাশিত হয়েছে। অনুবাদ গ্রন্থটির নাম "শিকড়ের সন্ধানে"। অনুবাদ করেছেন গীতি সেন।   টীকা    আরও দেখুন   আফ্রিকান মার্কিন সাহিত্য  বিষয়শ্রেণী:১৯৭৬-এর উপন্যাস বিষয়শ্রেণী:আত্মজীবনীমূলক উপন্যাস বিষয়শ্রেণী:আফ্রিকান মার্কিন উপন্যাস বিষয়শ্রেণী:ইংরেজি উপন্যাস বিষয়শ্রেণী:মার্কিন দাসপ্রথা সম্পর্কে উপন্যাস
থাম্ব|ডান|200px|পল গুস্তাভ দোরে এর দ্বারা অঙ্কিত ছবি অ্যানড্রোমিডা (১৮৬৯) অ্যানড্রোমিডা (লাতিন ভাষায়: Ἀνδρομέδη) গ্রিক পুরাণের এক রাজকন্যা যে, তার মায়ের দাম্ভিকের জন্য ঈশ্বরের শাস্তি হিসেবে তাকে একটি শিলাতে চেইন দিয়ে বেধে রাখা হয়েছিল সাগরের দানবকে উৎসর্গের জন্য। পের্সেউস (পরে তার স্বামী হয়), তাকে সেখান থেকে উদ্ধার করে।  প্রাচীনকাল থেকেই বিষয়টি চারুকলার মধ্যমে জনপ্রিয় হয়ে উঠে ছিল। খ্রিষ্টান যুগে বিষয়টি সেন্ট জর্জ এবং ড্রাগণ এর উপকথা কাহিনীতে রূপান্তর করা হয়েছিল, কিন্তু পুনর্জাগরণের সময় কৌতূহলের কারণে কাহিনীর আসল ঘটনাটির পুনর্জাগরণ হয়।   পুরাণ  গ্রিক পুরাণে, অ্যানড্রোমিডা হল ইথিওপিয়া রাজ্যের রাজা শেফিউস এবং রানী কাশ্যপেয় এর কন্যা।  তার মা কাশ্যপেযয়ার দাম্ভিক দেখিয়ে ছিল যে, সে নেরিডদের চেয়ে আরও বেশি সুন্দরী। সাগরের দেবতা নেরেউস এর ন্যমফের-কন্যাদেরকে প্রায়ই পসেইডন এর সাথে দেখা যেত। রানীর অহংকারের শাস্তির জন্য, পসেইডন, জিউস এর ভাই এবং সাগরের দেবতা, একটি সাগরের দানব (কেতো) -কে পাঠায় ইথিওপিয়ার উপকূলে দাম্ভিক রানীসহ রাজ্য ধ্বংস করার জন্য। আশাহত রাজা অ্যাপোলোর ওরাকল এর সাথে পরামর্শ করে এবং সে পরামর্শ দিল যে, তার কুমারী মেয়ে অ্যানড্রোমিডাকে দানবকে উৎসর্গ করার জন্য। তাই অ্যানড্রোমিডাকে সাগরের পাড়ে একটি শিলাতে চেইন দিয়ে বেধে রেখে আসা হয়।   গ্যালারি    তথ্যসূত্র    অ্যাপোলোডোরউস, Bibliotheke II, iv, ৩-৫।  বিষয়শ্রেণী:গ্রিক পুরাণ বিষয়শ্রেণী:প্রেমের গল্প বিষয়শ্রেণী:মূর্তিবিদ্যা